Pål Nisja-Wilhelmsen

Pål Nisja-Wilhelmsen (tidligere Pål Øverseth Nisja, født 1972) er direktør for innovasjon i Nettavisen (per 2017).  

Tidligere har han vært portalsjef for TV 2, markedssjef i Spray.no og utviklingssjef for TV 2 Nettavisen. Han har vært ansatt i Nettavisen siden 1998. 

Han er utdannet økonom fra Handelshøyskolen BI. I Nettavisen har han siden ansettelsen hatt ansvaret for utvikling av nye redaksjonelle og kommersielle satsinger, deriblant satsingen på innholdsmarkedsføring. Før ansettelsen i Nettavisen jobbet han i Gyldendal, hvor han blant annet bygget opp den digitale tilstedeværelsen til Tor Åge Bringsværd. 

Nisja-Wilhelmsen er tidligere aktiv lokalpolitiker i Venstre.

Han er også forfatter av boken Praktisk innholdsmarkedsføring utgitt på Gyldendal Akademisk i 2017; boken ble omarbeidet og utgitt på nytt i 2020 under tittelen Innholdsmarkedsføring. I 2019 ga han ut boken Små og store data : Big data, dataledelse og faktabaserte beslutninger på samme forlag. I 2021 ga Nisja-Wilhelmsen ut boken 25 år som Rampen i gata – Historien om Nettavisen. 

I 2017 kåret foreningen The Norwegian Online News Association (NONA) ham til «Årets netthode». Samme år ble han nominert som årets foredragsholder av Annonsørforeningen (ANFO).

Referanser 

Norske journalister
Nettavisen